मिजोरम के रास्ते राज्य में घुसे; स्थानीय लोगों में घुल-मिलकर सुरक्षाबलों से बच रहे
Manipur Churachandpur Violence Update; Insurgents Involved in the Attack सोमवार को दूसरे दिन भी कर्फ्यू में ढील दी गई। इसी के साथ जनजीवन पटरी पर लौटने लगा है। इस बीच, खुफिया सूत्रों से पता चला है कि हिंसा की साजिश की बड़ी वजह म्यांमार के उग्रवादी हैं।
मणिपुर में हिंसा थम गई। सोमवार को दूसरे दिन भी कर्फ्यू में ढील दी गई। इसी के साथ जनजीवन पटरी पर लौटने लगा है। इस बीच, खुफिया सूत्रों से पता चला है कि हिंसा की साजिश की बड़ी वजह म्यांमार के उग्रवादी हैं। दरअसल, म्यांमार से 50 हजार से ज्यादा कुकी-मिजो-चिन समूह के लोग और रोहिंग्या मिजोरम में घुस चुके हैं। इनमें उग्रवादी समूहों के कैडर भी शामिल हैं।
खुफिया रिपोर्ट्स के मुताबिक, इन लोगों की शारीरिक बनावट और भाषा-बोली स्थानीय लोगों जैसी ही है। इस वजह से इनकी अलग से पहचान नहीं हो पा रही है।। ये सुरक्षाबलों की नजरों से बच रहे हैं। इसका फायदा उठाकर कुकी समुदाय के लोग पूर्वोत्तर के अन्य राज्यों में भी घुस गए हैं।
म्यांमार से मिजोरम में घुसे इन लोगों को राज्य सरकार शरण देने के साथ पहचान पत्र के जरिए सभी सरकारी सुविधाएं दे रही है। हालांकि, केंद्र लगातार इन्हें शरणार्थी का दर्जा देने से मना कर रहा है। ये कथित शरणार्थी अघोषित तौर पर मिजोरम के नागरिक बन चुके हैं।
म्यांमार से सटे जिलों में हुई ज्यादा हिंसा
केंद्रीय गृह मंत्रालय को भी घुसपैठियों की समस्या की भनक है। म्यांमार के सगियांग और चिन प्रांत मणिपुर के साथ करीब 398 किमी की सीमा साझा करते हैं। इस सीमा क्षेत्र से मणिपुर के टेंग्नोउपाल, चंदेल, उखरुल, काम्जोंग और चूराचांदपुर जिले जुड़े हुए हैं। हाल ही में चूराचांदपुर सहित सबसे ज्यादा हिंसा इन्हीं जिलों में हुई है। जिस दिन हिंसा हुई, उस दिन सफेद बोलेरो में लोगों ने प्रदर्शनकारियों पर फायरिंग की, उनके तार उग्रवादी समूह से जुड़े हैं।
मध्य प्रदेश के 24 छात्रों को निकालेगी शिवराज सरकार
मध्य प्रदेश सरकार मणिपुर में फंसे अपने 50 लोगों को बाहर निकालने की तैयारी कर रही है। इनमें 24 छात्र भी हैं। मुख्यमंत्री शिवराज सिंह चौहान ने सोमवार को छात्रों से बात की थी। इन छात्रों को पहले इंफाल से गुवाहाटी लाया जाएगा। इसके बाद उन्हें दिल्ली लाया जाएगा, जहां वे मध्य प्रदेश के लिए रवाना होंगे। रविवार को नगालैंड ने 676, सिक्किम ने 128 और महाराष्ट्र ने 22 लोगों को मणिपुर से निकाला।
3 मई को मैतेई आरक्षण के खिलाफ मार्च के बाद भड़की थी हिंसा
मणिपुर में 3 मई को ऑल ट्राइबल स्टूडेंट्स यूनियन ऑफ मणिपुर ने 'आदिवासी एकता मार्च' निकाला था। ये मैतेई समुदाय को एसटी का दर्जा देने के विरोध में था। मार्च के बाद स्थिति बिगड़ गई और इसने जातीय संघर्ष का रूप ले लिया। एक तरफ मैतेई समुदाय के लोग तो दूसरी तरफ कुकी और नागा समुदाय के लोग थे। हिंसा में अब तक 60 लोग मारे जा चुके हैं। 230 घायल हुए हैं और 35,655 लोग विस्थापित हुए हैं।
सीएम बीरेन सिंह ने कहा कि हिंसा के जिम्मेदार संगठनों और कथित बाहरी लोगों की जांच होगी। इस बीच, मोबाइल इंटरनेट 13 मई तक बंद रहेगा। हिंसा के दौरान 1041 रायफल और 7,460 कारतूस लूट लिए गए थे। कार्रवाई के बाद 214 हथियार, 4273 कारतूस बरामद किए जा चुके हैं।
हिंसा प्रभावितों का पुनर्वास, धर्मस्थलों की सुरक्षा करें: सुप्रीम कोर्ट
सुप्रीम कोर्ट में सोमवार को मणिपुर ट्राइबल फोरम और हिल एरिया कमेटी की हाईकोर्ट के आदेश के खिलाफ दायर याचिकाओं पर सुनवाई हुई। इस दौरान कोर्ट ने मणिपुर हिंसा के चलते विस्थापित हुए लोगों को लेकर चिंता जताई।
कोर्ट ने केंद्र से कहा, ‘ये मानवीय संकट है। विस्थापितों के पुनर्वास के लिए जरूरी कदम उठाएं। राहत कैंपों में दवाओं और खाने-पीने जैसी जरूरी चीजों का इंतजाम करें। साथ ही राज्य में धार्मिक स्थलों की हिफाजत के लिए भी कदम उठाएं।’ साथ ही केंद्र से स्थिति की रिपोर्ट मांगी है। अगली सुनवाई 17 मई को होगी। पूरी खबर पढ़ें...
अब जान लेते हैं पूरा विवाद है क्या
